বাড়ছে গরম। সেই সঙ্গেই পাল্লা দিয়ে বাড়ছে রান্নার উনুন থেকে আগুন ছড়িয়ে পড়ার সম্ভাবনা। তাই সরকার এবার জারি করল অভিনব নির্দেশ। সকাল ৯টা থেকে সন্ধ্যা ৬টা পর্যন্ত আগুন জ্বেলে রান্না করা যাবে না ।
এই নির্দেশ জারি হয়েছে বিহারে। বিহারে এবছের গরমে এখনও পর্যন্ত প্রাণ গেছে ৬৬ জনের। তাছাড়া প্রায় ১২০০ পশুপাখিরও মৃত্যু হয়েছে। তারই মধ্যে দিন কয়েক আগে বেগুসরাইয়ে রান্নার উনুন থেকে আগুন ছড়িয়ে পড়ে ভস্মীভূত হয়ে যায় ৩০০ বাড়ি। সেই ঘটনার জেরেই নীতীশ কুমারের সরকার নির্দেশ জারি করল, সকাল ৯টা থেকে সন্ধে ৬টা পর্যন্ত আগুন জ্বেলে রান্না করা যাবে না। নিয়ম ভাঙলে হতে পারে ২ বছর পর্যন্ত কারাবাস। 
সরকারি এই নিয়মের পিছনে সরকারের সদিচ্ছা থাকলেও এই নি‌য়ম কতটা বাস্তবসম্মত সেই প্রশ্ন তুলেছেন অনেকেই। সাধারণ মানুষ কতটা মানবে এই নিয়ম তা নিয়েও তৈরি হয়েছে সংশয়।